VSA, Rusland kondig skietstilstand in Sirië aanJohn Kerry, Amerikaanse minister van buitelandse sake en Sergey Lavrov, Russiese minister van buitelandse sake, tydens ‘n perskonferensie op 9 September 2016 in Genève waar hulle die krisis in Sirië bespreek (Foto: Kevin Lamarque/Pool Photo via AP) Die Verenigde State van Amerika en Rusland het ŉ deurbraakooreenkoms oor Sirië aangekondig wat ŉ nasionale skietstilstand sal verseker wat Maandag begin, gevolg deur ŉ onverwagse nuwe militêre vennootskap ŉ week later wat die Islamitiese Staat-groep en Al Kaïda-militante teiken. Die ooreenkoms wil ook beperkings plaas op pres. Bashar al-Assad se magte en nuwe vloei van noodsaaklike humanitêre noodhulpverligting. Dié besonderhede is vroeg Saterdag bekend gemaak toe John Kerry, Amerikaanse minister van buitelandse sake, en Sergey Lavrov, Russiese minister van buitelandse sake, uit nóg ŉ maratonvergadering in Genève gestap het in ŉ poging om Sirië se verwoestende oorlog te beëindig. Die moontlike deurbraakooreenkoms steun op al-Assad se Russies ondersteunde magte en Amerikaans ondersteunde rebellegroepe, asook streeksmagte soos Turkye, Iran en Saoedi-Arabië wat die afgelope vyf en ŉ half jaar direk of indirek betrokke was in Sirië.